Na osnovu člana 38 stav 1 tačka Zakona o lokalnoj samoupravi ("Sl. list CG", br. 2/18, 34/19 38/20 i 50/22) i člana 36 stav 1 tačka 1 Statuta opštine Mojkovac („Sl. list CG-Opštinski propisi“, br. 29/18), a na predlog Komisije za izradu Predloga Odluke o izmjenama i dopunama Statuta opštine Mojkovac, Skupština opštine Mojkovac, na sjednici održanoj dana 25. jula 2022. godine, donijela je
PREDLOG 
Odluke o izmjenama i dopunama Statuta opštine Mojkovac
          Član 1


U Statutu opštine Mojkovac („Sl. list CG-Opštinski propisi“, br. 29/18), u članu 4 poslije stava 1 dodaju se dva nova stava koji glase:


„Opština obuhvata teritoriju utvrđenu zakonom kojim se utvrđuje teritorijalna organizacija Crne Gore. 

Granice Opštine određene su granicama naselja koja ulaze u njenu teritoriju a utvrđuju se odlukom Skupštine opštine, u skladu sa zakonom kojim se utvrđuje teritorijalna organizacija Crne Gore“.
Član 2

U članu 7 stav 2 riječi: „13. avgust“ zamjenjuju se riječima: “7. januar“, a preostali dio teksta se briše.
Član 3

U članu 10 stav 1 mijenja se i glasi:
„Opština ustanovljava javna priznanja: zvanje „Počasni građanin Mojkovca“, Povelja opštine Mojkovac i Zahvalnica opštine Mojkovac.“

Poslije stava 2 dodaju se četiri nova stava koji glase:

„Povelja opštine Mojkovac dodjeljuje se građanima Opštine i drugim licima, njihovim udruženjima, mjesnim zajednicama, ustanovama, privrednim društvima i drugim pravnim licima povodom njihovih jubileja i značajnih događaja u zemlji i u gradu, za uspjehe u poslovanju, zasluge za razvoj Opštine, unapređenje kvaliteta života u Opštini i za promociju ugleda Opštine u zemlji i svijetu.

Zahvalnica opštine Mojkovac se dodjeljuje pojedincima, udruženjima građana, mjesnim zajednicama, privrednim društvima i drugim pravnim licima, u znak priznanja za dobročinstvo, humani gest i učešće u aktivnostima kojima se promoviše Mojkovac.

Povelju i zahvalnicu opštine Mojkovac dodjeljuje predsjednik Opštine.

Izgled i opis Povelje i Zahvalnice opštine Mojkovac, sadržaj i oblik evidencije o dodijeljenim poveljama i zahvalnicama i druga pitanja koja su od značaja za Opštinu, utvrdiće se pravilnikom, koji donosi predsjednik Opštine.
Član 4
Poslije člana 11 dodaje se novi član koji glasi:

„Član 11a

Ustanovljava se Studentska nagrada opštine Mojkovac (u daljem tekstu: nagrada).

Nagrada se dodjeljuje:

-
Studentima koji imaju prebivalište u opštini Mojkovac;

-
Studentima koji su u prethodnoj godini postigli izuzetan uspjeh u studiranju, ostvarivši najmanju prosječnu ocjenu od 9,00. 
Nagrada se dodjeljuje svake godine na Dan Opštine, a sastoji se od diplome i novčanog iznosa.

Novčani dio nagrade se dodjeljuje u visini jedne prosječne zarade u Crnoj Gori iz prethodne godine, a sredstva se obezbjeđuju u budžetu Opštine.“
Član 5
U članu 17 stav 1 tačka 21 riječi iz zagrade se brišu.

Poslije tačke 26 dodaje se nova tačka koja glasi:

„ 27) rješava o pravima iz oblasti boračko-invalidske zaštite i vodi evidenciju o korisnicima prava”.
Dosadašnja tačka 27 postaje tačka 28.

Član 6
U članu 20 poslije stava 6 dodaju se tri nova stava koji glase:

„Poslove upravljanja i korišćenja imovinom opštine vrši organ lokalne uprave nadležan za poslove imovine, u skladu sa zakonom.

Poslove zaštite imovinsko-pravnih interesa opštine vrši zaštitnik imovinsko-pravnih interesa opštine, u skladu sa zakonom.

U vršenju poslova iz stava 7 ovog člana zaštitnik imovinsko-pravnih interesa opštine ima položaj zakonskog zastupnika opštine pred sudovima i drugim nadležnim državnim organima”.
Član 7
U članu 30 poslije stava 3 dodaje se novi stav koji glasi:

„U slučaju odsutnosti ili neprihvatanja najstarijeg odbornika da predsjedava sjednicom, do izbora predsjednika Skupštine sjednicom će predsjedavati sljedeći najstariji odbornik koji prihvati da predsjedava sjednicom.”
Član 8
Poslije člana 31 dodaje se novi član koji glasi:
„Član 31a

“Skupštinu saziva predsjednik Skupštine po potrebi, a dužan je da je sazove najmanje jednom u tri mjeseca.

Predsjednik Skupštine saziva Skupštinu, po sopstvenoj inicijativi, na zahtjev predsjednika opštine, jedne trećine odbornika i na inicijativu najmanje 3% birača upisanih u birački spisak Opštine prema podacima o broju birača sa poslednjih izbora, u roku od 15 dana od dana podnošenja zahtjeva, odnosno inicijative.

Inicijativa mora da sadrži razloge za sazivanje sjednice i da bude svojeručno potpisana od strane građana, sa naznačenim brojem lične karte i adresom prebivališta.

Uz zahtjev, odnosno inicijativu za sazivanje sjednice, ovlašćeni predlagač dostavlja materijal za sjednicu, pripremljen u skladu sa Poslovnikom o radu Skupštine opštine (u daljem tekstu: Poslovnik skupštine).

Ako predsjednik Skupštine ne sazove sjednicu u roku iz stava 2 ovog člana, sjednicu saziva podnosilac zahtjeva, odnosno inicijative.

Sjednicom Skupštine u slučaju iz stava 5 ovog člana, predsjedava odbornik koga odredi podnosilac zahtjeva, odnosno inicijative.

Sjednica Skupštine održava se, najkasnije u roku od 15 dana od dana sazivanja i mora biti završena najkasnije u roku od tri mjeseca od dana sazivanja.

Odluku ili drugi akt koji Skupština donese potpisuje predsjedavajući Skupštinom”.
Član 9
Član 36 mijenja se i glasi:
“Skupština:
1) donosi statut opštine;

2) donosi propise i druge opšte akte;

3) donosi strateški plan razvoja opštine;

4) donosi planove i programe razvoja za pojedine oblasti;

5) donosi urbanističke projekte;

6) donosi program uređenja prostora, odnosno plan komunalnog opremanja;

7) donosi budžet i završni račun budžeta;

8) donosi godišnji program obavljanja komunalnih djelatnosti i usvaja izvještaj o realizaciji programa;

9) donosi godišnji program investicionog održavanja komunalne infrastrukture i usvaja izvještaj o sprovođenju programa;

10) donosi planove i programe iz oblasti zaštite životne sredine i energetske efikasnosti, propisuje akustično zoniranje grada, proglašava zaštićena prirodna dobra na lokalitetima sa jedinstvenim prirodnim odlikama;

11) uvodi i utvrđuje opštinske poreze, takse, naknade i druge sopstvene prihode;

12) raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina;

13) utvrđuje uslove za osnivanje mjesnih zajednica i daje saglasnost na odluke o osnivanju;

14) raspisuje referendum za teritoriju opštine ili za dio teritorije;

15) odlučuje o građanskoj inicijativi;

16) odlučuje o raspisivanju samodoprinosa za teritoriju opštine;

17) osniva javne službe;

18) daje saglasnost za zaduživanje javnih službi čiji je osnivač;

19) daje saglasnost na program rada i finansijski plan javnih službi čiji je osnivač Opština;

20) odlučuje o zaduživanju i davanju garancija, u skladu sa zakonom;

21) vrši potvrđivanje mandata i odlučuje o pravima odbornika;

22) donosi odluku o skraćenju mandata skupštine;

23) bira i razrješava predsjednika skupštine, predsjednika opštine i potpredsjednika skupštine;

24) daje saglasnost na odluku o imenovanju i razrješenju potpredsjednika opštine;

25) imenuje sekretara skupštine, na predlog predsjednika skupštine;

26) imenuje članove radnih tijela skupštine;

27) razmatra i usvaja izvještaj o radu predsjednika opštine i radu organa i službi;

28) razmatra izvještaj o radu javnih službi čiji je osnivač opština;

29) razmatra izvještaj o realizaciji preporuka Državne revizorske institucije;

30) donosi poslovnik o svom radu;

31) donosi etički kodeks;

32) donosi odluku o osnivanju etičke komisije;

33) donosi odluku o zaradama lokalnih funkcionera i lica koja imenuje Skupština;

34) donosi odluku o zaradama lokalnih službenika i namještenika;

35) daje autentično tumačenje propisa koje donosi;

36) obrazuje stalna i povremena radna tijela za razmatranje pitanja iz svoje nadležnosti;

37) uređuje i obezbjeđuje obavljanje komunalnih djelatnosti i njihov razvoj, uređuje uslove i način organizovanja poslova u obavljanju komunalnih djelatnosti i odlučuje o povjeravanju obavljanja komunalnih djelatnosti;

38) utvrđuje opšte uslove za uređivanje naselja na teritoriji Opštine Mojkovac, korišćenje javnih i drugih površina i uslove i način korišćenja prostora za parkiranje;

39) propisuje opšte uslove održavanja komunalnog reda i mjere za njihovo sprovođenje, u skladu sa zakonom;

40) propisuje uslove, način, rokove i postupak plaćanja komunalne naknade, uz prethodnu saglasnost Vlade;

41) propisuje uslove i način davanja na privremeno korišćenje građevinskog zemljišta i donosi program privremenog korišćenja građevinskog zemljišta;

42) propisuje uslove i način izgradnje i postavljanja privremenih objekata;

43) odlučuje o ustanovljavanju i dodjeljivanju javnih priznanja i nagrada;

44) propisuje radno vrijeme turističkih, ugostiteljskih, trgovinskih i zanatskih objekata;

45) obrazuje stručnu službu Skupštine,

46) donosi odluku o osnivanju Savjeta za razvoj i zaštitu lokalne samouprave;

47) donosi odluku o izradi, upotrebi, čuvanju i uništavanju pečata;

48) donosi odluku o upotrebi simbola,

49) utvrđuje način i postupak učešća građana u vršenju javnih poslova;

50) donosi program podizanja spomen-obilježja;

51) određuje nazive naselja, ulica i trgova;

52) imenuje i razrješava organe upravljanja i organe rukovođenja u javnim službama, odnosno daje saglasnost na imenovanje i razrješenje organa rukovođenja javnih službi čiji je osnivač Opština Mojkovac;

53) daje saglasnost na statut javnih službi, na statusne promjene, program rada i druga programska akta javnih službi;

54) donosi odluku o komunalnoj policiji;

55) donosi odluku o broju odbornika;

56) donosi odluku o naknadi za rad odbornika;

57) donosi plan zaštite i spašavanja;

58) propisuje prekršaje za povrede opštinskih propisa;

59) donosi odluku o zaključenju ugovora sa drugom opštinom radi zajedničkog vršenja određenih poslova iz sopstvene nadležnosti; 

60) donosi odluku o imenovanju Opštinske izborne komisije,

61) donosi odluku o odbornicima koji prisustvuju zaključenju braka,

62) donosi program rada Skupštine,

63) donosi odluku o utvrđivanju javnog interesa za eksproprijaciju nepokretnosti od lokalnog značaja, u skladu sa zakonom,

64) donosi odluku o rješavanju stambenih potreba lokalnih funkcionera,

65) donosi odluku o rješavanju stambenih potreba lokalnih službenika i namještenika,

66) odlučuje o prodaji i davanju u zakup nepokretnih i pokretnih stvari u imovini Opštine i obrazuje komisiju za sprovođenje tog postupka,

67) daje saglasnost na odluke o prodaji pokretnih stvari i davanju u zakup nepokretnih i pokretnih stvari kojim gazduju i upravljaju javne službe čiji je osnivač Opština;

68) vrši i druge poslove utvrđene zakonom i ovim statutom.
Skupština ima stručnu službu”.
Član 10
U članu 37 stav 3 alineja 3 mijenja se i glasi:

„-Savjet za prava lica sa invaliditetom“.

Član 11
U članu 39 poslije riječi:“opštine“ dodaju se riječi:“Poslovnik o radu skupštine“.
Poslije stava 1 dodaju se četiri nova stava koji glase:

“Skupština donosi program rada za kalendarsku godinu.

Programom rada definišu se aktivnosti Skupštine i njihov osnovni sadržaj, nosioci posla i rokovi za razmatranje pojedinih pitanja.

Predlog programa rada Skupštine utvrđuje predsjednik Skupštine.

Postupak i način izrade Programa rada uređuje se Poslovnikom Skupštine”.
Član 12
U članu 40 stav 1 riječi:

„300 građana upisanih u birački spisak, sa teritorije opštine“ zamjenjuju se riječima:

„3% birača upisanih u birački spisak Opštine prema podacima o broju birača sa poslednjih izbora.“

Član 13

Poslije člana 40 dodaju se dva nova člana koji glase:

„Član 40a

“O opštim aktima koje donosi Skupština sprovodi se javna rasprava u skladu sa zakonom i odlukom Skupštine kojom se uređuje pitanje učešća građana u vršenju javnih poslova.
Član 40b

“Odluka se može, izuzetno, donijeti po hitnom postupku.

Predlagač odluke dužan je da u obrazloženju predloga odluke navede razloge zbog kojih je neophodno da se odluka donese po hitnom postupku”.
Član 14
U članu 41 stav 3 poslije riječi: „referenduma“, dodaju se riječi: „odluke o donošenju Budžeta i završnog računa Budžeta, i odluke o davanju saglasnosti za zaduživanje javnih službi čiji je osnivač Opština“, a preostali dio teksta ostaje isti.
Član 15

U članu 60 stav 1 poslije riječi: „i drugih akata“ dodaju se riječi: „predlaže dnevni red, potpisuje akte Skupštine, koordinira radom radnih tijela, sarađuje sa predsjednikom Opštine, brine se o javnosti rada Skupštine i”.
U stavu 2 poslije riječi:“a“ dodaju se riječi:“dužan je da je sazove“.

Član 16
Poslije člana 69 dodaje se novi član koji glasi:

„Član 69a
Predsjedniku Skupštine prestaje mandat po sili zakona:

1) istekom vremena na koje je izabran;

2) gubitkom crnogorskog državljanstva;

3) promjenom prebivališta;

4) kad je pravosnažnom odlukom lišen poslovne sposobnosti;

5) kad je pravosnažnom presudom osuđen za djelo koje ga čini nedostojnim za vršenje funkcije;

6) kad je pravosnažnom presudom osuđen na bezuslovnu kaznu zatvora;

7) u drugim slučajevima propisanim zakonom“.

Član 17
U članu 70 stav 3 mijenja se i glasi:

„Skupština, bez pretresa, konstatuje prestanak mandata predsjedniku Skupštine zbog podnošenja ostavke i po sili zakona”.
Član 18
U članu 74 poslije stava 1 dodaje se novi stav koji glasi:

„Na pitanja u vezi sprovođenja javnog konkursa i načina provjere stručnih sposobnosti kandidata za sekretara Skupštine, shodno se primjenjuju odredbe  Zakona o lokalnoj samoupravi kojima se uređuje popuna radnih mjesta u okviru kategorije visoki rukovodni kadar”.
Član 19
U članu 77 stav 1 se mijenja i glasi:

„Sekretar skupštine razrješava se ako:

- ne obavlja ili nesavjesno obavlja poslove utvrđene zakonom i statutom opštine;

- je pravosnažnom presudom osuđen na bezuslovnu kaznu zatvora;

- je pravosnažnom presudom osuđen za krivično djelo koje ga čini nedostojnim za vršenje funkcije“.
Član 20
U članu 79 poslije stava 3 dodaju se tri nova stava koji glase:

“Za predsjednika može biti izabrano lice koje ispunjava uslove za izbor odbornika, u skladu sa zakonom kojim se uređuje izbor odbornika i poslanika.

Predsjednik se bira najkasnije u roku od 30 dana od dana konstituisanja Skupštine.

Isto lice može biti ponovo birano za predsjednika”.
Član 21
U članu 83 stav 1 poslije tačke 21 dodaje se 18 novih tačaka koje glase:

„22) odlučuje o davanju na korišćenje nepokretnih i pokretnih stvari, koje služe za obavljanje djelatnosti organa opštine;

23) daje saglasnost na akte o unutrašnjoj organizaciji i sistematizaciji organa uprave opštine, stručnih, posebnih i javnih službi;

24) stara se o racionalnom korišćenju imovine opštine i odlučuje o raspolaganju i korišćenju pokretnih stvari i drugih dobara manje vrijednosti, izuzev davanja poklona;

25) raspolaže sredstvima tekuće budžetske rezerve, u skladu sa odlukom Skupštine;

26) donosi odluku o ulaganjima, u skladu sa utvrđenom investicionom politikom;

27) daje mišljenje o predlogu odluka i drugih akata koje Skupštini podnesu drugi predlagači;

28) rješava sukob nadležnosti između organa uprave opštine, javnih službi i pravnih lica, kojima je odlukom Skupštine povjereno vršenje određenih poslova;

29) odlučuje o izuzeću starješine organa i glavnog administratora, za postupanje u određenoj upravnoj stvari;

30) vrši nadzor nad zakonitošću i cjelishodnošću rada Službe komunalne policije i Službe zaštite i spašavanja;

31) usmjerava i usklađuje rad organa lokalne uprave i javnih službi čiji je osnovač opština, radi efikasnijeg ostvarivanja njihovih funkcija i kvalitetnijeg pružanja javnih usluga, o čemu donosi odgovarajuće akte;

32)obrazuje stručna radna tijela za poslove iz svog djelokruga;

33) privremeno donosi akte iz nadležnosti Skupštine, u skladu sa zakonom;

34) vrši raspored službenih prostorija i poslovne zgrade na korišćenje organima opštine;

35)odlučuje o raspolaganju i korišćenju pokretnih stvari na način utvrđen zakonom;

36) predlaže Vladi članove organa upravljanja u javnim ustanovama i privrednim društvima, čiji je osnivač država, a koji imaju sjedište u Mojkovcu;

37) utvrđuje smjernice za ostvarivanje planova i programa razvoja opštine;

38) prati sprovođenje programa razvoja i rada javnih ustanova i privrednih društava čiji je osnivač opština;

39) daje saglasnost na akt kojim se utvrđuje broj i struktura zaposlenih u javnim ustanovama i privrednim društvima čiji je osnivač opština“.

Dosadašnja tačka 22 postaje tačka 40.
Član 22
U članu 90 poslije stava 2 dodaje se novi stav koji glasi:

„Ako se predsjednik opštine ne izabere u roku iz stava 2 ovog člana, na predlog Vlade ili jedne trećine odbornika, skupština donosi odluku o skraćenju mandata skupštine“.          
  Član 23
U članu 94 poslije stava 1 dodaju se dva nova stava koji glase:

“U slučaju iz prethodnog stava ovog člana, Predsjednik opštine će u pisanoj formi ukazati na učinjene propuste i nepravilnosti u radu i odrediti rok u kojem je potpredsjednik dužan da ih otkloni.

Ako potpredsjednik ne postupi po upozorenju, predsjednik će ga razriješiti funkcije, uz saglasnost Skupštine”.
Dosadašnji stavovi 2 i 3 postaju stavovi 4 i 5.

        Član 24
Ova Odluka stupa na snagu osmog dana od dana objavljivanja u “Sl. listu Crne Gore-Opštinski propisi“.
Broj: 05-040/22-159
Mojkovac, 25. jul 2022. godine

SKUPŠTINA OPŠTINE MOJKOVAC

                                                                                                                      PREDSJEDNIK  
                                                                                                                         Marko Janketić

